Pielikums Nr. 3
Atklāta konkursa
„Medicīnas preces personāla individuālās aizsardzības nodrošināšanai”,
RAKUS 2020/78K, Nolikumam


LĪGUMS Nr.___________ (projekts)
par medicīnas preces personāla individuālās aizsardzības nodrošināšanai

Rīgā	2020.gada ___._____________
SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīgā, LV-1038, kuru pārstāv valdes priekšsēdētājs Imants Paeglītis, valdes loceklis Kaspars Plūme, valdes loceklis Aleksejs Višņakovs un valdes loceklis Andis Pinkulis (turpmāk – Pircējs), no vienas puses/vai VSIA”Paula Stradiņa klīniskā universitātes slimnīca”, reģistrācijas numurs 40003457109, juridiskā adrese Pilsoņu iela 13, Rīgā, LV-1002,  kuru, saskaņā ar statūtiem un 10.02.2010. valdes lēmumu Nr. 24 (protokols Nr. 6 p. 1) “Par pilnvarojuma (paraksttiesību) piešķiršanu” pārstāv valdes priekšsēdētājs Rinalds Muciņš no vienas puses/ vai VSIA “Bērnu klīniskā universitātes slimnīca”, reģistrācijas Nr. 40003457128, juridiskā adrese Vienības gatve 45, Rīgā, LV-1004, kuru, pamatojoties uz statūtiem un 9.01.2020 valdes pilnvarojumu pārstāv valdes priekšsēdētājs Valts Ābols, valdes locekle Zane Straume un valdes locekle Iluta Riekstiņa un
_____________ reģistrācijas Nr. _______________, juridiskā adrese _____________, kuru saskaņā ar ___________ pārstāv _________________ (turpmāk – Piegādātājs),
abi kopā turpmāk saukti – Puses, katrs atsevišķi – Puse,
pamatojoties uz Pircēja rīkotā atklātā konkursa „Medicīnas preces personāla individuālās aizsardzības nodrošināšanai”, id. Nr. RAKUS 2020/78K (turpmāk – Konkurss) rezultātiem un __.__.2020.,vispārīgo vienošanos, noslēdz šādu piegādes līgumu (turpmāk – Līgums):
1. Līguma priekšmets
1.1. Līguma priekšmets ir medicīnas preču personāla individuālās aizsardzības nodrošināšanai (turpmāk – Preces vai Prece) piegāde Pircēja struktūrvienībām.
1.2. Piegādātājs apņemas piegādāt Pircējam, bet Pircējs apņemas pieņemt un apmaksāt Piegādātāja pienācīgi piegādātās Preces, kuras noteiktas Līguma Pielikumā Nr.1 (Tehniskā specifikācija-finanšu piedāvājums).
1.3. Līguma Pielikumā Nr.1 norādīts prognozējamais Preču daudzums visam Līguma darbības laikam, katrai Līguma izpildes vietai.
1.4. Piegādātājam nav pretenziju, ka Pircējs iepērk tādu Preču daudzumu, kāds nepieciešams Pircēja darbības nodrošināšanai.
2. Preces cena un Līguma summa
2.1. Preču cenas tiek noteiktas euro, atbilstoši Piegādātāja iesniegtajam piedāvājumam Konkursā un ir norādītas Līguma Pielikumā Nr. 1.
2.2. Preces cenā ir iekļauti visi nodokļi un izdevumi, kas rodas Piegādātājam sakarā ar Preces ievešanu Latvijas Republikā un tās piegādi Pircējam saskaņā ar šo Līgumu.
2.3. Ja Valsts reģionālās attīstības aģentūras elektroniskajā iepirkumu sistēmā (turpmāk – EIS) tiek piedāvātas Konkursa Preces par zemākām cenām kā Piegādātāja piedāvājumā un Piegādātājs nevar nodrošināt attiecīgo Preču piegādi par šādām vai zemākām cenām, Pircējs ir tiesīgs iegādāties Preces EIS un Piegādātājam nav tiesības celt pretenzijas par to.

2.4. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma Pielikumā Nr.1, Piegādātājam ir pienākums piegādāt šīs Preces par akciju cenām, nevis Konkursam piedāvātajām cenām.
2.5. Ja Līguma darbības laikā Preču cena ir samazinājusies, bet Piegādātājs tirgus pazeminājuma rezultātā Preci piegādā par Līgumā noteikto cenu, Pircējam ir tiesības vienpusēji izslēgt no Līguma Pielikumā Nr.1 pozīciju par to rakstveidā brīdinot Piegādātāju vismaz 10 (desmit) kalendārās dienas iepriekš. 
2.6. Līguma summa ir EUR _______________ (_______________ euro un __ centi) bez pievienotās vērtības nodokļa (turpmāk – PVN). PVN Puses piemēro Latvijas Republikas normatīvajos aktos noteiktajā apmērā. 
2.7. Ja saskaņā ar Latvijas Republikas normatīvajiem aktiem tiek grozīta Preču PVN likme, Preču cenas un Līguma summa bez PVN nevar tikt grozītas. PVN izmaiņu gadījumā Puses savstarpējos norēķinos jauno PVN likmi piemēro ar datumu, no kura tā stājas spēkā.
2.8. Gadījumā, ja Piegādātājs Līguma 6.8.punktā noteiktajā kārtībā kādā Preču pozīcijā iegūst tiesības piegādāt Preci Pircējam kā nākamais Piegādātājs, kurš piedāvājis nākamo zemāko cenu atbilstoši Līguma Pielikumam Nr.1 (Piegādātājs Nr.2 vai Piegādātājs Nr.3), Līguma 2.6.punktā noteiktā Līguma summa tiek palielināta atbilstoši Līguma Pielikumā Nr.1 noteiktajai attiecīgās Preču pozīcijas cenai. Līguma darbības laikā Līguma kopējā summa nevar pārsniegt visu Pielikumā Nr.1 norādīto Preču pozīciju kopsummu – EUR _____________ (_________________ euro un ___ centi) bez PVN.  

3. Līguma darbības termiņš
3.1. Līgums stājas spēkā ar tā abpusējas parakstīšanas brīdi un ir spēkā 6 (sešus) kalendāros mēnešus no līguma noslēgšanas brīža vai līdz summas sasniegšanai, atkarībā no tā, kurš nosacījums iestājas pirmais.
3.2. Ja jauna konkursa rezultāti attiecībā uz šī Līguma priekšmetu nav izsludināti Līguma darbības laikā, Puses var vienoties par Līguma darbības pagarinājumu līdz nākamā konkursa rezultātu izsludināšanai, ja šī Līguma kopējā summa nav izlietota.
4. Preces piegādes noteikumi un pasūtīšanas kārtība
4.1. Piegādes noteikumi – DDP (INCOTERM 2020).
4.2. Preces piegādes vietas:
4.2.1. stacionārs „Gaiļezers”, Hipokrāta iela 2, Rīga – slēgta tipa aptieka;
4.2.2. stacionārs „Latvijas Onkoloģijas centrs”, Hipokrāta iela 4, Rīga – slēgta tipa aptieka;
4.2.3. stacionārs “Biķernieki”, Lielvārdes iela 68, Rīga – slēgta tipa aptieka;
4.2.4. stacionārs „Latvijas Infektoloģijas centrs”, Linezera iela 3, Rīga – slēgta tipa aptieka;
4.2.5. stacionārs „Tuberkulozes un plaušu slimību centrs”, Upeslejas, Stopiņu novads – slēgta tipa aptieka.
4.2.6. PSKUS 
4.2.7. RBKUS 
4.3. Preču pasūtīšanu veic struktūrvienību pilnvarotās personas: 
4.3.1. stacionārā “Gaiļezers” – aptiekas vadītāja;
4.3.2. stacionārā „Latvijas Onkoloģijas centrs” – aptiekas vadītāja;
4.3.3. stacionārā „Biķernieki” – aptiekas vadītāja;
4.3.4. stacionārā „Latvijas Infektoloģijas centrs”, – aptiekas vadītāja;
4.3.5. stacionārā „Tuberkulozes un plaušu slimību centrs”, – aptiekas vadītāja.
4.3.6. PSKUS 
4.3.7. RBKUS
4.4. Preces pasūta telefoniski, pa faksu, vai elektroniski.
4.5. Kontaktpersonas šī Līguma darbības laikā:
4.5.1. No Pircēja puses: _______________, tālr. __________, e- pasts: ___________________;
4.5.2. No Piegādātāja puses: _____________ tālr. ______________, fakss ______________, e- pasts _________________. 
5. Preču kvalitāte
5.1. Piegādātājs apņemas piegādāt Preces pienācīgā kvalitātē un atbilstošā iepakojumā. 
5.2. Piegādātājs atbild par Preču kvalitāti līdz tās derīguma termiņa beigām un sedz Pircējam visus ar Preču neatbilstību kvalitātei saistītos zaudējumus. Precēm jābūt iepakotām tā, lai transportēšanas un glabāšanas laikā saglabātos nemainīga Preču kvalitāte.
5.3. Nekvalitatīvas, bojātas un pasūtījumam neatbilstošas Preces Piegādātājs apmaina pret atbilstošām Precēm divu darba dienu laikā pēc paziņojuma saņemšanas no Pircēja. Izdevumus, kas saistīti ar Preču apmaiņu, sedz Piegādātājs.
5.4. Precēm tiek dota garantija līdz Preces derīguma termiņa beigām. Preces jāpiegādā ar derīguma termiņu ne mazāku kā 12 (divpadsmit) mēneši.
5.5. Precēm jābūt marķētām, ar instrukciju latviešu valodā atbilstoši spēkā esošiem normatīvajiem aktiem.
6. Preces piegādes un saņemšanas kārtība
6.1. Preces tiek piegādātas atsevišķās partijās, pamatojoties uz Pircēja veiktiem iepriekšējiem pasūtījumiem, kas pamatojas uz Pircēja aptiekās esošajiem Preces atlikumiem. Katrā pasūtījumā Pircējs norāda pasūtīto Preces veidu, daudzumu, nepieciešamo piegādes datumu un piegādes adresi. Pasūtījumu apjomus un veikšanas intervālus Pircējs izvēlas pēc saviem ieskatiem. 
6.2. Piegādātājs izpilda pasūtījumus, piegādājot visas pasūtījumos norādītās Preces vienas darba dienas laikā no pasūtījuma izdarīšanas dienas, ja vien Puses konkrētajā pasūtījumā nav vienojušās citādi. 
6.3. Preces piegādi, izkraušanu un novietošanu Pircēja telpās, kuras norādītas šī Līguma 4.2.punktā, nodrošina Piegādātājs, izmantojot savu transportu un darbaspēku. Piegādātājs ir atbildīgs par Preču transportēšanas apdrošināšanas izdevumiem. Piegādātājs ir tiesīgs Preču transportēšanas pakalpojumu nodot trešajām personām tikai tādā gadījumā, ja tiek nodrošināti šī Līguma piegādes noteikumi. Pie minētajiem apstākļiem Piegādātāja pienākums ir nodot trešajai personai visu ar piegādi saistīto informāciju - par piegādes apstākļiem, vietu, laiku un tml.. Nododot Preču transportēšanas pakalpojumu trešajām personām, Piegādātājs uzņemas šajā Līgumā noteikto atbildību.
6.4. Par Preces nodošanu tiek sastādīti un abpusēji parakstīti Preču pavadzīmes-rēķini, kas apliecina to, ka pasūtījums ir izpildīts. Preču pavadzīmēs-rēķinos tiek fiksēts piegādātās Preces daudzums un cena atbilstoši šā Līguma pielikumam Nr.1.
6.5. Ja Piegādātājs, no tā neatkarīgu apstākļu dēļ, nespēj piegādāt kādu no Līguma pielikumā Nr.1 minētām Precēm un piegādes pārtraukums nav saistīts ar ražotāja atteikumu, Piegādātājs šajā Līgumā noteiktā termiņā, rakstiski informē Pasūtītāju. Pasūtītājs, līdz piegādes atjaunošanas brīdim, ir tiesīgs Preces pasūtīt tam piegādātājam, kurš piedāvājis nākamo zemāko cenu. 
6.6. Gadījumā, ja Piegādātājs nespēj piegādāt kādu Preci (izņemot līguma 6.5. punktā noteikto) Līgumā noteiktajā kārtībā vai termiņā, vai atsakās piegādāt Preces par Līguma Pielikumā Nr.1 norādītajām cenām, vai Pircējs konstatē, ka Prece neatbilst Pircēja noteiktajām prasībām, Pircējam ir tiesības pasūtīt Preci no nākamā piegādātāja, kurš piedāvājis nākamo zemāko cenu.
6.7. Līguma 6.6.punktā noteiktajā gadījumā Pircēja Līguma 4.5.1.punktā norādītā kontaktpersona informē Piegādātāju par Līguma izbeigšanu attiecībā uz konkrētu Preces pozīciju, nosūtot paziņojumu Piegādātāja kontaktpersonai uz Līguma 4.5.2.punktā norādīto elektroniskā pasta adresi un neslēdzot par to rakstveida vienošanos. Līgums attiecīgajā Preču pozīcijā tiek uzskatīts par izbeigtu nākamajā dienā pēc paziņojuma nosūtīšanas Piegādātājam.
6.8. Gadījumā, ja Piegādātājs iegūst tiesības piegādāt Preci Pircējam kā nākamais Piegādātājs, kurš piedāvājis nākamo zemāko cenu atbilstoši Līguma Pielikumam Nr.1 (Piegādātājs Nr.2 vai Piegādātājs Nr.3), tad Pircējs par to informē Piegādātāju, nosūtot paziņojumu uz Līguma 4.5.2.punktā norādīto elektroniskā pasta adresi un neslēdzot par to rakstveida vienošanos.
6.9. Ja ražotājs veic noteiktas izmaiņas un Piegādātājs nespēj vairs piegādāt Līguma pielikumā Nr.1 noteikto preci, bet Piegādātājs var nodrošināt Konkursa specifikācijai atbilstošas ekvivalentas Preces piegādi par Konkursam piedāvāto vai zemāku cenu, Pircējs ir tiesīgs veikt Piegādātāja piedāvātās ekvivalentās Preces pārbaudi un atbilstības gadījumā noslēgt rakstveida vienošanos par ekvivalentās Preces piegādi, izdarot grozījumus Līgumā.
7. Norēķinu kārtība
7.1.   Pircējs veic apmaksu 60 (sešdesmit) dienu laikā pēc Preču pavadzīmes-rēķina abpusējas parakstīšanas.
7.2. Pirkumu apmaksa tiek veikta ar bezskaidras naudas norēķiniem, pirkuma maksu ieskaitot Piegādātāja norādītajā bankas kontā.
7.3. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto norēķinu kontu. 
8. Pušu tiesības un pienākumi
8.1. Piegādātājam ir pienākums: 
8.1.1. veikt savlaicīgu Preču piegādi saskaņā ar šī Līguma noteikumiem; 
8.1.2. piegādāt Preces atbilstoši Piegādātāja Konkursam izteiktajam piedāvājumam; 
8.1.3. piegādāt Preces ne dārgāk par Līguma Pielikumā Nr.1 norādītajām cenām visā Līguma darbības laikā; 
8.1.4. ja Līguma izpildes laikā beidzas CE sertifikāta derīguma termiņš, iesniegt jaunu CE sertifikātu ar derīgu termiņu;
8.1.5. ja Piegādātājs turpmāk nespēj piegādāt Preces, tas nekavējoties, bet ne vēlāk kā 24 stundu laikā rakstiski informēt Pircēju, norādot iemeslus, kuru dēļ Preču piegāde nav iespējama. Gadījumā, ja Piegādātājs nespēj piegādāt Preces ražotāja atteikuma rezultātā, Piegādātājs iesniedz Pircējam Preces ražotāja atteikuma vēstules apliecinātu kopiju;
8.1.6. ja Piegādātājs piegādājis Līgumam vai kvalitātes prasībām neatbilstošas Preces un neatbilstība tiek atklāta pēc Preču pieņemšanas no Pircēja puses, aizstāt neatbilstošās Preces ne vēlāk kā divu darba dienu laikā pēc paziņojuma saņemšanas no Pircēja;
8.1.7. uzņemties atbildību trešo personu un Pircēja priekšā par kaitējumu, kas tiem radies sakarā ar Preču kvalitātes trūkumu;
8.1.8. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma Pielikumā Nr.1 vai arī Precēm Zāļu kompensācijas sistēmas ietvaros samazinātā cena ir zemāka kā noteikts Līguma Pielikumā Nr.1, informēt Pircēju un piegādāt šīs Preces par šādām zemākām cenām.
8.1.9. Ja Piegādātājam objektīvu apstākļu dēļ noliktavā nav Pasūtītāja pasūtītās Preces, piegādāt Pasūtītājam analogu Preci par Konkursa cenu vai zemāku cenu atbilstoši šī Līguma nosacījumiem.
8.2. Piegādātājam ir tiesības:
8.2.1. saņemt pirkuma maksu par pienācīgi piegādātām Precēm;
8.2.2. saņemt līgumsodu, ja Pircējs nav veicis maksājumus.
8.3. Pircējam ir pienākums:
8.3.1. nodrošināt Piegādātāja pienācīgi piegādāto Preču pieņemšanu; 
8.3.2. nodrošināt saņemto Preču pienācīgu uzglabāšanu;
8.3.3. norēķināties par saņemtajām Precēm.
8.4. Pircējam ir tiesības:
8.4.1. atteikties pieņemt Līgumam vai kvalitātes prasībām neatbilstošas Preces, kā arī Preces, kuras piegādātas, neievērojot Līguma 4.2.punktā noteiktās Preču piegādes vietas vai noteikto piegādes termiņu. Šajā Līguma punktā noteiktajos gadījumos Pircējs ir arī tiesīgs nekavējoties vienpusēji izbeigt Līgumu attiecībā uz visām Līguma Pielikumā Nr.1 norādītajām Preču pozīcijām Līguma 10.1.punktā noteiktajā kārtībā.
8.4.2. ja Piegādātājs turpmāk nespēj piegādāt Preces par Konkursa cenām vai šī Līguma 6.5.punktā minētais piegādes pārtraukums ir ilgāks par sešiem mēnešiem vai sešu mēnešu laikā tas atkārtojas, rīkoties atbilstoši Līguma 10.1. un 10.2. punktos noteiktajam.


9. Pušu atbildība
9.1. Abas Puses ir pilnībā savstarpēji atbildīgas par zaudējumiem, kurus tās nodara viena otrai ar šā Līguma neizpildi vai nepienācīgu izpildi.
9.2. Ja Piegādātājs nespēj piegādāt Līguma noteikumiem atbilstošas Preces vai atsakās piegādāt Preces par Pielikumā Nr.1 noteiktām cenām, Pircējam ir tiesības saņemt no Piegādātāja līgumsodu EUR 100,00 (viens simts euro un 00 centi) par katru nepiegādāto Preču pozīciju. Pircējs ir tiesīgs attiecīgo līgumsoda summu ieturēt arī savstarpēja ieskaita veidā, veicot maksājumus par iepriekš atbilstoši Līguma noteikumiem piegādātajām Precēm.
9.3. Par katru Preču piegādes nokavēšanas gadījumu Pircējs ir tiesīgs saņemt no Piegādātāja līgumsodu 0,1% (nulle komats viens procents) apmērā par katru nokavēto dienu no nokavētās piegādes (pasūtījuma) kopsummas, bet ne vairāk kā 10% (desmit procenti) apmērā no Līguma summas. Pircējs ir tiesīgs attiecīgo līgumsoda summu ieturēt savstarpēja ieskaita veidā, veicot maksājumus par atbilstoši Līguma noteikumiem piegādātajām Precēm.
9.4. Par katru Preču apmaksas nokavējumu Piegādātājs ir tiesīgs saņemt no Pircēja līgumsodu   0,1% (nulle komats viens procents) apmērā par katru nokavēto samaksas dienu no neapmaksātās summas, bet ne vairāk kā 10% (desmit procenti) apmērā no neapmaksātās summas. 
9.5. Līgumsoda samaksa neatbrīvo Puses no pārējo Līguma saistību izpildes, ja vien no Līguma noteikumiem neizriet citādi.
10.  Līguma grozīšanas kārtība un kārtība, kādā pieļaujama atkāpšanās no Līguma
10.1. Pircējam ir tiesības nekavējoties vienpusēji izbeigt Līgumu attiecībā uz visām Līguma Pielikumā Nr.1 norādītajām Preču pozīcijām, nosūtot rakstisku paziņojumu Piegādātājam, ja:
10.1.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
10.1.2. pret Piegādātāju ir uzsākta maksātnespējas procedūra, vai tā darbība ir apturēta;
10.1.3. Piegādātājs nepilda Līguma noteikumus;
10.1.4. Piegādātājs piegādā Pircējam Preci, kuras noteiktā kvalitāte neatbilst iesniegtajam Preču paraugam.
10.2. Līguma izbeigšanas gadījumā Pircējs samaksā Piegādātājam par faktiski laikā veiktajām Preces piegādēm, ja Puses nevienojas citādi.
11. Nepārvarama vara
11.1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir tādi nepārvaramas varas apstākļi kā plūdi, ugunsgrēks, zemestrīce, karadarbība, u.c. no Pusēm neatkarīgi apstākļi, ja šie apstākļi ir iestājušies pēc Līguma noslēgšanas un kuru iestāšanos neviena no Pusēm neparedzēja un nevarēja paredzēt.
11.2. Ja šie apstākļi turpinās vairāk kā 1 (vienu) mēnesi, katrai no Pusēm ir tiesības izbeigt Līgumu un neuzņemties par to nekādu atbildību, ar noteikumu, ka otra Puse tiek informēta par Līguma izbeigšanu 20 (divdesmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi vai noteikusi kompetenta valsts iestāde.
11.3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

12. Citi noteikumi
12.1. Visi šī Līguma grozījumi un citas vienošanās, kas saistītas ar Līgumu vai tā izpildīšanu, tiek sastādītas tikai rakstveidā un pēc abpusējas parakstīšanas tiek pievienotas Līgumam un kļūst par tā neatņemamu sastāvdaļu.
12.2. Jautājumos, kuri nav atrunāti šajā Līgumā, Puses vadās no Latvijas Republikas normatīvajiem aktiem.
12.3. Puses savstarpēji apņemas neizpaust konfidenciāla rakstura informāciju, kas tām kļuvusi zināma šī Līguma noteikumu izpildes gaitā.
12.4. Pušu domstarpības, kas saistītas ar Līguma izpildi, tiek risinātas sarunu ceļā. Gadījumā, ja Puses nevar vienoties sarunu ceļā, tad strīdu nodod izskatīšanai Latvijas Republikas tiesā Latvijas Republikas normatīvajos aktos paredzētajā kārtībā.
12.5. Ja Līguma darbības laikā notiek Puses reorganizācija, tās tiesības un pienākumus realizē saistību pārņēmējs.
12.6. Piegādātājs nevar nodot Līguma saistību izpildi trešajām personām bez Pircēja iepriekšējas rakstiskas piekrišanas.
12.7. Juridiskās adreses vai bankas rekvizītu maiņas gadījumā Pušu pienākums ir 7 (septiņu) dienu laikā paziņot par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajiem Pušu pārstāvjiem un to rekvizītiem.
12.8. Līgums sastādīts uz __ (_______) lapām divos eksemplāros, no kuriem viens glabājas pie Piegādātāja, otrs pie Pircēja. Abiem eksemplāriem ir vienāds juridisks spēks.
12.9. Līgumam pievienots: Pielikums Nr. 1 – Tehniskā specifikācija uz __ (_________) lapām.

Pielikums Nr. 1
līgumam „Medicīnas preces personāla individuālās aizsardzības nodrošināšanai”

